Elkészült a 70 Milliomodik EOS fényképezőgép | Hírek | Fényképezőgép - Canon, Nikon, Pentax | Fotóelőhívás | Fotoplus
Elkészült a 70 Milliomodik EOS fényképezőgép
Budapest, 2014. február 26. – A Canon egy új, fontos gyártási mérföldkő eléréséről számolt be: az összesen legyártott filmes és digitális, cserélhető objektíves EOS fényképezőgépek száma elérte a hetven milliót. Az EOS sorozat először 1987-ben mutatkozott be, és a mostani darabszám a valaha elért legerősebb gyártási időszakot fémjelzi a termékcsalád történetében: mindössze egy év és négy hónap alatt jutottak el ide a 2012. októberében elkészült hatvanmilliomodik darabtól.
Ebben nagy szerepe volt az elmúlt években készült - a vállalat innovatív Dual Pixel CMOS AF technológiáját csatasorba állító - EOS 70D-nek, vagy a kicsi és erős EOS 100D-nek, amely elképesztően kompakt és könnyű formában tud extrém teljesítményt kínálni.
A Canon célja továbbra is az, hogy életre szóló képalkotó partnere lehessen vásárlóinak, és ezért folyamatosan dolgozik olyan innovatív termékek készítésén, amelyek képzettségi szinttől függetlenül arra bátorítják a fotósokat, hogy a lehető legjobb minőségben ragadják meg és osszák meg történeteiket.